**Қазақстан Республикасы Президентінің Іс Басқармасы** (*ҚР ПІБ*) – тікелей Мемлекет басшысына бағынышты орталық мемлекеттік орган. ҚР Президентінің Іс Басқармасын 2024 жылғы 7 ақпаннан Асат Нұрпейісов басқарады.

Қызметі
-------

Заңнамаға сәйкес ҚР Президентінің Іс Басқармасы мына міндеттерді жүзеге асырады:

* ҚР Президентінің, Орталық мемлекеттік органдар – Президент Әкімшілігінің, ҚР Үкіметі мен Парламентінің қызметін материалдық-техникалық тұрғыда қамтамасыз етеді.

* ҚР Президентінің қатысуымен өтетін іс-шараларды, соның ішінде ҚР Үкіметі мен ҚР Президенті Әкімшілігі өткізетін кеңестерді, конференцияларды және басқа да мемлекеттік іс-шараларды қаржылық-шаруашылық жағынан қамтамасыз етеді;

* Орталық мемлекеттік органдар қызметкерлеріне көлік және медициналық қызмет көрсету, санаторлық-курорттық емделуін және демалысын ұйымдастыру;

* ҚР ПІБ ведомстволық бағынысты ұйымдарын басқару;

* ҚР ПІБ ведомстволық бағынысты ұйымдарын басқаруда ұйымдастырушылық-экономикалық тетікті жетілдіру, мемлекеттік мүліктің пайдаланылуы мен сақталуын бақылау, басқару.

Тарихы
------

Президенттің Іс басқармасы Қазақ КСР Президенті аппаратының және Қазақ КСР Министрлер кабинетінің құрылымында Қазақ КСР Президентінің 13.08.1991 жылғы № 398 қаулысына сәйкес құрылды.

1994 жылғы 4 тамызда  ҚР Президентінің Іс Басқармасы орталық мемлекеттік орган мәртебесіне ие болды.

Басшылары
---------

1. Сарыбай Сұлтанұлы Қалмырзаев, 2003 жылғы 16 маусымда тағайындалды
2. Темірхан Мыңайдарұлы Досмұханбетов, 2004 жылғы 20 наурызда тағайындалды
3. Серік Әбікенұлы Үмбетов, 2011 жылғы 13 сәуірде тағайындалды
4. Абай Айдарханұлы Бейсембаев, 2015 жылғы 4 мамырда тағайындалды
5. Ерлан Еркінұлы Баттақов, 2019 жылғы 21 наурызда тағайындалды
6. Айбек Арқабайұлы Дәдебаев, 2022 жылғы 11 қаңтарда тағайындалды
7. Асат Болатұлы Нұрпейісов, 2024 жылғы 7 ақпанда тағайындалды

Ведомстволық қарасты ұйымдар
----------------------------

**2023 жылға:**

### Қазақстан Республикасы Президенті Іс Басқармасының Материалдық-техникалық қамтамасыз ету басқармасы

**Қазақстан Республикасы Президенті Іс Басқармасының Материалдық-техникалық қамтамасыз ету басқармасы** (бұдан әрі – ҚР ПІБ МТҚБ) ҚР Президенті Іс басқармасына тікелей бағынысты мемлекеттік мекеме болып табылады.

ҚР ПІБ МТҚБ Қазақстан Республикасы Парламенті қызметін қолдауды қамтамасыз етеді және өз құрылымында төрт ведомстволық бағынысты кәсіпорын бар. 

**ҚР ПІБ МТҚБ функциялары келесі міндеттерді шешеді:**

* Парламент Сенаты төрағасының, Парламент Мәжілісі төрағасының, Парламент депутаттарының, Парламент Палаталары аппараттары басшыларының, Парламент палаталары аппараты қызметкерлерінің қызметтерін материалды-техникалық, транспорттық, әлеуметтік-тұрмыстық, сондай-ақ қаржылық қамтамасыз ету;

* Парламент қызметін материалдық-техникалық қамтамасыз етуді ұйымдастыру;

* ҚР Парламентімен, Парламент Мәжілісі жанындағы Қоғамдық палатамен және саяси партиялардың фракцияларымен өткізілетін жиналыстарға, конференцияларға және басқа да ресми іс-шараларға қызмет көрсету, материалдық-техникалық қамтамасыз етуді ұйымдастыру, қаржыландыру;

* Заңнаманың (нормативтік құқықтық актілерге талдау) тиімділігін талдауды қамтамасыз ету арқылы Қазақстан Республикасында парламентаризмнің тиімділігін арттыру және дамыту, Қазақстан Республикасының заңнамасын дамытудың ғылыми концепциясын әзірлеу.

**Тарихы**

1990 жылы сәуірде Жоғары Кеңесті қаржылық-шаруашылық қамтамасыз етумен Жоғары Кеңес аппаратының құрамына кіретін Жоғары Кеңестің Іс басқармасы айналысты. 

1991 жылы шілдеде Жоғары Кеңес Аппаратының құрылымының өзгеруіне байланысты Жоғары Кеңестің Іс басқармасы қаржылық-шаруашылық бөлімге түрленіп, 1992 жылы шілдеде Жоғары Кеңестің қаржылық-шаруашылық істері басқармасына өзгерді. 

1994 жылы мамырда Жоғары Кеңестің төрағасы Жоғары Кеңес Аппаратының уақытша құрылымы бекітілді. 1994 жылы 6 маусымда Жоғары Кеңес Аппаратының ұсынылған уақытша құрылымы № 19 Жоғары Кеңестің Координациялық Кеңесінің қаулысымен бекітілді.

Қазақстан Республикасы Парламентінің екі палатаға ауысуына байланысты Сенат пен Мәжіліс Аппараттары басшыларының 1995 жылғы 28 желтоқсандағы бірлескен өкімімен ҚР Парламенті Іс басқармасына өзгерді. 

Қазақстан Республикасы Президентінің 1996 жылғы 26 наурыздағы № 2918 жарлығына сәйкес Қазақстан Республикасы Парламентінің Шаруашылық басқармасы құрылды. Осы Жарғымен ҚР Президенті Іс басқармасының ережесіне өзгерістер енгізілді, мұнда ПІБ Қазақстан Реуспубликасының Парламент Палаталары төрағаларының, Парламент депутаттары мен Парламент палаталары аппараттары қызметтерін қамтамасыз етуді, сондай-ақ шаруашылық қызмет көрсетуді жүзеге асыру бекітілген, ал ҚР Парламент Шаруашылық басқармасы ҚР ПІБ қарауына берілді.

Қазақстан Республикасы Президентінің 2016 жылғы 31 қазандағы № 366 Жарғысына сәйкес «Қазақстан Республикасы Парламентінің шаруашылық басқармасы» мемлекеттік мекемесі ҚР Президенті Іс басқармасының «Материалдық-техникалық қамтамасыз ету» мемлекеттік мекемесі болып өзгертілді. 

ҚР ПІБ МТҚБ қаржыландыру республикалық бюджет есебінен жүзеге асырылады.

**Ведомстволық бағынысты ұйымдар:**

ҚР ПІБ Материалдық-техникалық қамтамасыз ету басқармасының қарауына келесі кәсіпорындар кіреді:

#### «Материалдық-техникалық қамтамасыз ету басқармасының автошаруашылығы» шаруашылық жүргізу құқығындағы республикалық мемлекеттік кәсіпорны

Материалдық-техникалық қамтамасыз ету Басқармасының автошаруашылығы ҚР Президенті Іс Басқармасының Материалдық - техникалық қамтамасыз ету басқармасына ведомстволық бағынысты шаруашылық жүргізу құқығындағы мемлекеттік кәсіпорын (*бұдан әрі - «МТҚБ Автошаруашылығы» РМК*) болып табылады.

«МТҚБ Автошаруашылығы» РМК Мұрағатталған 11 сәуірдің 2023 жылы. Қазақстан Республикасы Парламенті депутаттарына автокөліктік қызмет көрсетуді қамтамасыз етеді, сондай-ақ шарттық негізде ресми іс-шараларға, шетелдік делегацияларға, өзге де заңды тұлғаларға көліктік қызмет көрсету бойынша қызметтер көрсетеді.

**Кәсіпорын жүзеге асырады:**

* Қазақстан Республикасы Парламентіне, өзге де мемлекеттік органдар мен заңды тұлғаларға автокөлікпен қызмет көрсетуді ұйымдастыру;
* ресми іс-шараларға, шетелдік делегацияларға көліктік қызмет көрсету.

**Тарих:**

Кәсіпорын «Қазақстан Республикасы Парламентінің автошаруашылығы республикалық мемлекеттік кәсіпорнын құру туралы» Қазақстан Республикасы Үкіметінің 1998 жылғы 11 ақпандағы № 95 қаулысымен құрылды.

Қазақстан Республикасы Үкіметінің 2016 жылғы 28 желтоқсандағы № 886 қаулысымен шаруашылық жүргізу құқығындағы «Материалдық-техникалық қамтамасыз ету басқармасының автошаруашылығы» республикалық мемлекеттік кәсіпорны болып қайта аталды.

#### «Материалдық-техникалық қамтамасыз ету басқармасының әкімшілік ғимараттары дирекциясы» шаруашылық жүргізу құқығындағы республикалық мемлекеттік кәсіпорны

Материалдық-техникалық қамтамасыз ету басқармасының әкімшілік ғимараттары дирекциясы (бұдан әрі - МТҚБ ӘҒД) Қазақстан Республикасы Президенті Іс Басқармасының «МТҚБ» құрылымындағы шаруашылық жүргізу құқығындағы мемлекеттік кәсіпорын болып табылады.
Кәсіпорын Қазақстан Республикасының Парламентіне әкімшілік ғимараттарды жабдықтау және пайдалану саласында кең қызмет көрсетеді. 

**МТҚБ ӘҒД келесі міндеттерді атқарады:**

* ҚР Парламентінің әкімшілік ғимараттары мен қызметтік тұрғын үйлерінің техникалық жабдықтарының, инженерлік желілерінің және тіршілікті қамтамасыз етудің өзге де жүйелерінің үздіксіз жұмысын қамтамасыз ету;
* объектілерді күрделі және ағымдағы жөндеуді жүзеге асыру;
* қызметтік және өндірістік-техникалық үй-жайларды, жалпы пайдалану орындарын және жасыл желектерді жинау және күту;
* құжаттарды тираждауды қамтамасыз ету және баспа өнімдерін дайындау;
* Парламент депутаттары мен қызметкерлерін тамақтандыруды ұйымдастыру;
* ҚР Парламенті өткізетін іс-шараларға қызмет көрсету.

**Тарихы:**

Қазақстан Республикасы Жоғарғы Кеңесі комитеттері мен аппаратының қызметін қамтамасыз ету үшін ҚР Жоғарғы Кеңесі төрағасының орынбасарының 1993 жылғы 21 сәуірдегі № 22 Өкімімен «Қазақстан Республикасы Жоғарғы Кеңесінің Қаржы-шаруашылық істері басқармасының Өндірістік-пайдалану кәсіпорны» құрылды. 1993 жылы 30 сәуірде Кәсіпорынды мемлекеттік тіркеу жүргізілді.

1995 жылы Кәсіпорынның атауы «ҚР Парламентінің Өндірістік-пайдалану кәсіпорны» болып өзгертілді.

ҚР Үкіметінің 2003 жылғы 17 қаңтардағы № 33 қаулысымен ҚР Парламентінің Өндірістік-пайдалану кәсіпорны «Қазақстан Республикасы Парламенті Шаруашылық басқармасының әкімшілік ғимараттары дирекциясы» республикалық мемлекеттік қазыналық кәсіпорны болып қайта құрылды.

2012 жылғы 11 наурызда ҚР Үкіметінің № 310 қаулысымен кәсіпорын шаруашылық жүргізу құқығындағы «ҚР Парламенті шаруашылық қожалығының әкімшілік ғимараттары дирекциясы» республикалық мемлекеттік кәсіпорны болып қайта құрылды.

2016 жылғы 28 желтоқсаннан бастап ҚР Үкіметінің № 886 қаулысы бойынша Кәсіпорын өзінің ағымдағы ұйымдық-құқықтық нысанында – ҚР Президенті Іс Басқармасының «Материалдық-техникалық қамтамасыз ету басқармасының әкімшілік ғимараттары дирекциясы» ШЖҚ РМК қызметін жүргізеді.

#### Материалдық-техникалық қамтамасыз ету басқармасының инженерлік орталығы» шаруашылық жүргізу құқығындағы республикалық мемлекеттік кәсіпорны

**Шаруашылық жүргізу құқығындағы «Материалдық-техникалық қамтамасыз ету басқармасының инженерлік орталығы» республикалық мемлекеттік кәсіпорны** (*бұдан әрі – Кәсіпорын*) Қазақстан Республикасы Президент Іс Басқармасының «Материалдық-техникалық қамтамасыз ету басқармасы» құрылымындағы шаруашылық жүргізу құқығындағы мемлекеттік кәсіпорын болып табылады.

**Функциялары:**

Кәсіпорын Қазақстан Республикасы Парламентіне байланыс, коммуникация, ақпараттандыру, бұқаралық ақпарат құралдары және баспа ісі саласында қызмет көрсетеді.

**Тарихы:**

Кәсіпорын 1990 жылғы 30 қарашадағы Қазақ КСР Жоғарғы Кеңесі Төрағасының орынбасарының № 215 бұйрығына сәйкес 1990 жылғы 7 желтоқсанда құрылды.

Қазақстан Республикасы Үкіметінің 2016 жылғы 28 желтоқсандағы № 886 Қаулысына сәйкес Кәсіпорын шаруашылық жүргізу құқығындағы «Материалдық-техникалық қамтамасыз ету басқармасының инженерлік орталығы» республикалық мемлекеттік кәсіпорны болып қайта аталды.

#### Материалдық-техникалық қамтамасыз ету басқармасының «Парламентаризм институты» шаруашылық жүргізу құқығындағы республикалық мемлекеттік кәсіпорны

### ҚР ПІБ Медициналық орталығы Мұрағатталған 22 ақпанның 2023 жылы.

* «ҚР ПІБ МО Ауруханасы» РМК
* «Орталық клиникалық аурухана» АҚ
* «Оқжетпес» емдеу-сауықтыру кешені» АҚ
* «Оқжетпес» ЕСК» АҚ-ның «Алматы» филиалы («Алматы Resort» шипажайы)
* ҚР ПІБ МО «Санитарлық эпидемиологиялық сараптама орталығы» РМК
* «Медициналық технологиялар және ақпараттық жүйелер орталығы» АҚ
* ҚР ПІБ МО «Қарлығаш» балабақшасы» РМК

### «Бурабай» мемлекеттік ұлттық табиғи паркі

Қазақстан Республикасы Президенті Іс Басқармасының «Бурабай» мемлекеттік табиғи ұлттық паркі 2000 жылы тамызда құрылды.

### ҚР ПІБ «Автошаруашылығы» РМК

ҚР Үкіметінің 1997 жылғы 27 тамыздағы № 1289 Қаулысымен ҚР ПІБ Автошаруашылығы Мұрағатталған 22 ақпанның 2023 жылы. негізгі міндеті Қазақстан Республикасының жоғары және орталық мемлекеттік органдарына автокөлікпен қызмет көрсету болып табылатын кәсіпорын болып анықталды.

Кәсіпорында сапалы және қауіпсіз автокөліктік қызмет көрсету үшін барлық қажетті инфрақұрылым бар.

### «Қазақстан Республикасы Президентінің Телерадиокешені» коммерциялық емес акционерлік қоғамы

#### «ҚазАқпарат» халықаралық ақпарат агенттігі

#### «Jibek joly» телеарнасы

### «Бүркіт» мемлекеттік авиакомпаниясы» РМК

### «Қазқұрылысжүйесі» ЖШС

«Қазқұрылысжүйесі» ЖШС компаниясы Мұрағатталған 11 сәуірдің 2023 жылы. — Қазақстан Республикасының территориясында және одан тыс орналасқан объектілерде құрылыс-монтаждық жұмыстардың барысын және сапасын техникалық тұрғыдан қадағалауды қамтамасыз ету мақсатымен құрылыс нарығында 18 жылдан астам қызмет етуде.

### Burabay Damu

Дереккөздер
-----------

1. ↑  Қазақстан Республикасы Президентінің Іс Басқармасы Мұрағатталған 6 сәуірдің 2022 жылы. — , 10.04.2023.
2. ↑  «ҚАЗАҚСТАН РЕСПУБЛИКАСЫ ПРЕЗИДЕНТІ ІС БАСҚАРАМАСЫНЫҢ АВТОШАРУАШЫЛЫҒЫ» ШАРУАШЫЛЫҚ ЖҮРГІЗУ ҚҰҚЫҒЫНДАҒЫ РЕСПУБЛИКАЛЫҚ МЕМЛЕКЕТТІК КӘСІПОРНЫ Мұрағатталған 11 сәуірдің 2023 жылы. —  Мұрағатталған 25 наурыздың 2023 жылы. 11.04.2023.
3. ↑  «Қазқұрылысжүйесі» ЖШС компаниясы туралы Мұрағатталған 11 сәуірдің 2023 жылы. —  Мұрағатталған 11 сәуірдің 2023 жылы. 11.04.2023.